সরাইকেল্লা

সরাইকেল্লা, পূর্ব ভারতে অবস্থিত ঝাড়খণ্ড রাজ্যের সরাইকেল্লা খরসোয়া জেলার প্রশাসনিক সদর দফতর৷ পূর্বে এটি ঝাড়খণ্ডের পূর্বতন পশ্চিম সিংভূম জেলার একটি পুরসভা ছিলো৷ শহরটি একসময়ে ওড়িয়া সরাইকেল্লা দেশীয় রাজ্যের রাজধানী ছিলো৷ শহরটি একটি জাতীয়সড়ক জংশন এছাড়া এখানে রয়েছে কৃষি বিপণন কেন্দ্র, তাম্র আকরিক শোধনাগার৷ নিকটেই রয়েছে লোহা, তামা এসবেস্টস ও চুনাপাথর উত্তোলনের খনি৷ এটি জামশেদপুর ও চাইবাসা শহর দুটির সড়ক দূরত্বের মধ্যবর্তী স্থানে অবস্থিত৷ সরাইকেল্লা শহরটি দক্ষিণ ঝাড়খণ্ডের কোলহান বিভাগ দিয়ে বয়ে যাওয়া খড়কাই নদীর দক্ষিণ তীরে অবস্থিত৷ এটি জামশেদপুর শহরের সাথে সড়ক পথে যুক্ত৷ সরাইকেল্লা রাজ্য ছিলো ব্রিটিশ ভারতে অবস্থিত একটি দেশীয় রাজ্য৷ এটি উড়িষ্যার দেশীয় রাজ্যগোষ্ঠীর মধ্যে অবস্থিত ছিলো, যা বর্তমানে ঝাড়খণ্ড রাজ্যের অন্তর্গত একটি পূর্বতন স্বাধীন দেশীয় রাজ্য। রাজ্যটির রাজধানী ছিলো এই শহরে৷ মোটামুটিভাবে ১১৬৩ বর্গ কিলোমিটার জুড়ে বিস্তৃত এই রাজ্যের ১৯০১ খ্রিস্টাব্দের নথি অনুসারে বার্ষিক রাজস্বের পরিমাণ ছিলো ৯২,০০০ ভারতীয় মুদ্রা৷ এটি ছোটনাগপুরের নয়টি দেশীয় রাজ্যের একটি, যা বেঙ্গল প্রেসিডেন্সির অধীনস্থ ছিলো৷ রাজ্যটির শেষ শাসক রাজা আদিত্যপ্রতাপ সিংহদেও ১৯৪৮ খ্রিস্টাব্দের ১৮ই মে তারিখে রাজ্যটি ভারতীয় অধিরাজ্যে যোগদান করার সম্মতিপত্রে স্বাক্ষর করেন৷ সরাইকেল্লা ছৌ নাচের জন্য বিখ্যাত৷ এটি ওড়িয়া এবং হো উভয় জাতির মিশেলে তৈরী একটি শিল্প কলা৷ এছাড়া একাধিক দর্শনীয় স্থানের মধ্যে রয়েছে পূর্বতন রাজার রাজপ্রাসাদ, কুদরসাই মন্দির, অতিথিশালা, শিব মন্দির এবং একাধিক সাংস্কৃতিক স্থল৷ রথ যাত্রা এবং দুর্গাপূজা যথেষ্ট ধুমধাম করে পালন করা হয়৷ ২০১১ খ্রিস্টাব্দে ভারতের জনগণনা অনুসারে সরাইকেল্লা শহরের জনসংখ্যা ২৬,১৪৫ জন৷ জনসংখ্যার ৫৩ শতাংশ পুরুষ ও ৪৭ শতাংশ নারী৷ শহরটির মোট সাক্ষরতার হার ৭০ শতাংশের মতো যেখানে পুরুষ সাক্ষরতার হার ৭৮ শতাংশ ও নারী সাক্ষরতার হার ৬১ শতাংশ৷ সরাইকেল্লার জনসংখ্যার ১২ শতাংশ ছয় বৎসর অনূর্ধ্ব৷ "সংরক্ষণাগারভুক্ত অনুলিপি" (পিডিএফ)। ১৪ ফেব্রুয়ারি ২০১৭ তারিখে মূল (পিডিএফ) থেকে আর্কাইভ করা। সংগ্রহের তারিখ ৯ অক্টোবর ২০২০।  "Report of the Commissioner for linguistic minorities: 50th report (July 2012 to June 2013)" (পিডিএফ)। Commissioner for Linguistic Minorities, Ministry of Minority Affairs, Government of India। ৮ জুলাই ২০১৬ তারিখে মূল (পিডিএফ) থেকে আর্কাইভ করা। সংগ্রহের তারিখ ২৬ ডিসেম্বর ২০১৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Account Suspended"। ৬ জানুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ৯ অক্টোবর ২০২০।  https://www.telegraphindia.com/amp/jharkhand/teenagers-body-found-in-river-residents-allege-rape/cid/1782693 Imperial Gazetteer2 of India, Volume 22, page 83 – Imperial Gazetteer of India – Digital South Asia Library। Dsal.uchicago.edu। সংগ্রহের তারিখ ১১ জুলাই ২০১২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) চিসাম, হিউ, সম্পাদক (১৯১১)। "Chota Nagpur"। ব্রিটিশ বিশ্বকোষ। 6 (১১তম সংস্করণ)। কেমব্রিজ ইউনিভার্সিটি প্রেস। পৃষ্ঠা 272। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Williams 2004, পৃ. 83-84, is a semi classical Indian dance with martial, tribal and folk origins. The other major classical Indian dances are: Bharatanatyam, Kathak, Kuchipudi, Kathakali, Odissi, Manipuri, Satriya, Yaksagana and Bhagavata Mela। "Census of India 2001: Data from the 2001 Census, including cities, villages and towns (Provisional)"। Census Commission of India। ২০০৪-০৬-১৬ তারিখে মূল থেকে আর্কাইভ করা। সংগ্রহের তারিখ ২০০৮-১১-০১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)